Cum să faci un peisaj din grădina de legume.
Roxana Istrate, inginer peisagist îşi face lucrarea de doctorat pe grădini cultivate în spaţii mici. Grădina de legume poate fi cultivată pe doi metri pătraţi, estetic şi cu bani puţini. Lili, avocată, a cultivat plante aromatice şi legume pe şapte metri pătraţi.
Grădina de legume poate să fie cultivată pe doar doi metri pătraţi. Să ştii că poate să fie şi estetică. Îţi spune acest lucru Roxana Istrate, o tânără de 29 de ani, inginer peisagist, care îşi face lucrarea de doctorat pe această temă.Roxana Istrate: Vor să aibă legume în stare proaspătă direct de la ei din curte. Ele pot fi şi educative, pentru copii. Vor vedea cum evoluează o plantă de la sămânţă până la stadiul de consum a acestora.Lili Bodrug este avocată şi la începutul anului s-a mutat la casă. Şi-a amenajat curtea cu gazon englezesc şi plante ornamentale, dar a vrut să mănânce şi sănătos. Pe şapte metri pătraţi şi-a cultivat roşii, ceapă, fasole, plante aromatice şi căpşuni.Lili Bodrug, avocat: Răsadurile acestei mini grădini m-au costat în jur de 60 de lei. Am suplimentat costurile cu drenajul, pe care l-am făcut separat, dar e ok la preţ. Toată vara, suntem în septembrie, din iulie am roadă foarte bogată şi delicoasă.